ՈՒԵՖԱ Եվրոպայի Լիգա 2017-2018

**ՈՒԵՖԱ Եվրոպայի Լիգա 2017-2018**, Եվրոպայի Լիգայի 47-րդ մրցաշարը, որը կազմակերպվում է ՈՒԵՖԱ-ի կողմից։

2018 թվականի Եվրոպայի Լիգայի եզրափակիչը կայացավ Դեսին Շարպի Պարկ Օլիմպիկ Լիոն մարզադաշտում։

2017-2018 մրցաշրջանի Եվրոպայի Լիգայի հաղթողը իրավունք պետք է ձեռք բերեր մասնակցելու 2018-2019 մրցաշրջանի Չեմպիոնների Լիգայի խմբային փուլին և մրցել 2017-2018 մրցաշրջանի Չեմպիոնների Լիգայի հաղթողի հետ 2018 թվականի ՈՒԵՖԱ Սուպեր գավաթի համար։ Այնուամենայնիվ, քանի որ հաղթող Ատլետիկո Մադրիդը որակավորվել էր Չեմպիոնների Լիգային տնային առաջնության արդյունքով, տեղը տրվեց Լիգա 1 2017–18-ում երրորդ տեղը զբաղեցրած ակումբին։

Եվրոպայի Լիգայի գործող չեմպիոնը Մանչեսթեր Յունայթեդն է, որը 2017-2018 մրցաշրջանում հանդես կգա Չեմպիոնների Լիգայում և հնարավորություն կստանա պաշտպանել գործող չեմպիոնի տիտղոսը, եթե Չեմպիոնների Լիգայի խմբային փուլում զբաղեցնի 3-րդ տեղը։

## Ասոցիացիաների թիմերի տեղաբաշխում
Ընդհանուր առմամբ 190 թիմ ՈՒԵՖԱ-ի 55 անդամ ասոցիացիաներից հնարավորություն ունեին մասնակցել Եվրոպայի Լիգայի 2017-2018 մրցաշրջանին։ Ամեն երկրի ասոցիացիայից մասնակցող թիմերի քանակը որոշվում է ըստ ՈՒԵՖԱ-ի վարկանիշային աղյուսակի։
* 1–51 դիրքերը զբաղեցնող ասոցիացիաներից (բացի Լիխտենշտայնից) որակավորման իրավունք ունի 3 թիմ։
** Որպես 2016-2017 մրցաշրջանի Եվրոպայի Լիգայի հաղթող Մանչեսթեր Յունայթեդը որակավորվեց 2017-2018 մրցաշրջանի Չեմպիոնների Լիգայի խմբային փուլ։ Հակառակ դեպքում նրանք կորակավորվեին 2017-2018 մրցաշրջանի Եվրոպայի Լիգային որպես 2016-2017 մրցաշրջանի Պրեմիեր Լիգայում 6-րդ տեղ զբաղեցրած թիմ։ Այնուամենայնիվ, Մանչեսթեր Յունայթեդի փոխարեն այլ անգլիական թիմ Եվրոպայի Լիգայի 2017-2018 մրցաշրջանին որակավորվելու իրավունք չստացավ։
* 52–54 դիրքերը զբաղեցնող ասոցիացիաներից որակավորման իրավունք ունի 2 թիմ։
* Լիխտենշտայնից և Կոսովոյից որակավորման իրավունք ունի 1 թիմ (Լիխտենշտայնը կազմակերպում է միայն ազգային գավաթ և ոչ ազգային առաջնություն; Կոսովոն՝ ՈՒԵՖԱ Գործադիր Կոմիտեի որոշմամբ)։
* Բացի այդ, 33 թիմ, որոնք դուրս են մնացել 2017-2018 մրցաշրջանի Չեմպիոնների Լիգայից, տեղափոխվում են Եվրոպայի Լիգա։
Այս մրցաշրջանից սկսած Ջիբրալթարը կունենա Եվրոպայի Լիգայում 2 ներկայացուցիչ՝ 1-ի փոխարեն։ Կոսովոն, որը ՈՒԵՖԱ-ի անդամ է դարձել 2016 թվականի մայիսի 3-ին այս մրցաշրջանում իր դեբյուտը նշեց Եվրոպայի Լիգայում։

### Ասոցիացիաների վարկանիշային աղյուսակ
2017-2018 մրցաշրջանի համար ասոցիացիաների տեղերը սահմանված են ըստ 2016 թվականի վարկանիշային աղյուսակի, որը հաշվի է առնում ակումբների ելույթները եվրոպական առաջնություններում 2011-2012 և 2015-2016 թվականներին։

Անկախ թիմերի քանակից ըստ ասոցիացիայի դիրքի, երկրները կարող են ունենալ լրացուցիչ մասնակից.
* (ՉԼ) – Լրացուցիչ թիմ՝ դուրս մնացած 2017-2018 մրցաշրջանի Չեմպիոնների Լիգայի որակավորման փուլից։
* (ԵԼ) – Ազատ է, քանի որ Եվրոպայի Լիգայի գործող չեմպիոնը հանդես է գալիս Չեմպիոնների Լիգայում։

### Մասնակիցների տեղաբաշխում ըստ փուլերի
Մանչեսթեր Յունայթեդը պետք է որակավորվեր Եվրոպայի Լիգայի խմբային փուլ որպես 2016-2017 մրցաշրջանի Պրեմիեր Լիգայի 6-րդ տեղ զբաղեցրած թիմ։ Այնուամենայնիվ, որպես 2016-2017 մրցաշրջանի Եվրոպայի Լիգայի հաղթող, Մանչեսթեր Յունայթեդը որակավորվեց Չեմպիոնների Լիգային, իսկ նրանք Եվրոպայի Լիգայի տեղը ազատ մնաց և տեղի ունեցան թիմերի տեղաբաշխման հետևյալ փոփոխությունները.
* 13-րդ տեղը զբաղեցրած անդամ երկրի (Չեխիա) ազգային գավաթի հաղթողը 3-րդ որակավորման փուլի փոխարեն սկսում է միանգամից խմբային փուլից։
* 18-րդ տեղը զբաղեցրած անդամ երկրի (Լեհաստան) ազգային գավաթի հաղթողը 2-րդ որակավորման փուլի փոխարեն սկսում է միանգամից 3-րդ որակավորման փուլից։
* 25-րդ և 26-րդ տեղը զբաղեցրած անդամ երկրների (Շոտլանդիա և Ադրբեջան) ազգային գավաթների հաղթողները 1-ին որակավորման փուլից փոխարեն սկսում են միանգամից 2-րդ որակավորման փուլից։

###### Վերաբաշխման կանոններ
Եվրոպայի Լիգայում տեղը ազատվում է, երբ թիմը նույն մրցաշրջանում որակավորվում է և՛ Չեմպիոնների Լիգային, և՛ Եվրոպայի Լիգային, կամ նույն մրցաշրջանում որակավորվում է Եվրոպայի Լիգային 1-ից ավելի մեթոդներով։ Երբ տեղը ազատվում է, այն վերաբաշխվում է նույն ասոցիացիայում՝ հետևյալ կանոնների համաձայն (Կարգավորումներ ըստ 3.03 և 3.04 հոդվածների).
* Երբ ազգային գավաթի հաղթողը (համարվում է «ամենաբարձր տեղ զբաղեցրած» որակավորվող թիմը՝ սկսելով ամենաուշ փուլում) նաև որակավորվում է Չեմպիոնների Լիգային, նրանց Եվրոպայի Լիգայի տեղը ազատվում է։ Արդյունքում՝ առաջնությունում ամենաբարձր տեղ գրաված եվրոպական առաջնություններին չորակավորված թիմը ստանում է Եվրոպայի Լիգային որակավորվելու իրավունք որպես առաջնությունում «1 տեղ ավելի բարձր» գրաված թիմ։
* Երբ ազգային գավաթի հաղթողը որակավորվում է Եվրոպայի Լիգային նաև առաջնության միջոցով, նրանց Եվրոպայի Լիգայի տեղը ազատվում է։ Արդյունքում՝ առաջնությունում ամենաբարձր տեղ գրաված եվրոպական առաջնություններին չորակավորված թիմը՝ ստանում է Եվրոպայի Լիգային որակավորվելու իրավունք որպես առաջնությունում «1 տեղ ավելի բարձր» գրաված թիմ։ Առաջնությունում այդ թիմից բարձր տեղեր գրաված թիմերը նույնպես «բարձրանում են 1 հորիզոնականով» հնարավորության դեպքում։
* Այն դեպքերում, երբ Եվրոպայի Լիգայի տեղը զբաղեցված է Լիգայի գավաթի հաղթողի կամ մրցաշրջանի վերջում անցկացվող եվրոպական մրցաշարերի փլեյ-օֆֆի հաղթողի համար, այդ թիմերը համարվում են «ամենացածր տեղ զբաղեցրած» որակավորվող թիմ։ Եթե Լիգայի գավաթի հաղթողը որակավորվում է Եվրոպայի Լիգային նաև առաջնության միջոցով, առաջնությունում ամենաբարձր տեղ գրաված եվրոպական առաջնություններին չորակավորված թիմը ստանում է Եվրոպայի Լիգային որակավորվելու իրավունք որպես առաջնությունում «1 տեղ ավելի բարձր» գրաված թիմ։

### Թիմեր
Փակագծերի մեջի պիտակները ցույց են տալիս, թե ինչպես է յուրաքանչյուր թիմ որակավորվել Եվրոպայի Լիգային։
* ԳՀ. Գավաթի հաղթող
* 2-րդ, 3-րդ, 4-րդ, 5-րդ, 6-րդ, և այլն. Դիրքը ազգային առաջնությունում
* ԼԳ. Լիգայի գավաթի հաղթող
* ՓՀ. Մրցաշրջանի վերջում անցկացվող եվրոպական մրցաշարերի փլեյ-օֆֆի հաղթողի
* ՉԼ. Չեմպիոնների Լիգայից տեղափոխված թիմ
** ԽՓ. Խմբային փուլում 3-րդ տեղ գրաված թիմ
** ՓՕ. Որակավորման փլեյ օֆֆ փուլում պարտված թիմ
** Ո3. Որակավորման 3-րդ ռաունդում պարտված թիմ

Մրցաշարին մասնակցում են 2 թիմեր, որոնք չեն մասնակցում ազգային բարձրագույն դիվիզիոնում՝ Տիրանան (Ալբանիայի 2-րդ դիվիզիոն) և Վադուցը (Շվեյցարիայի 2-րդ դիվիզիոն)։
;Նշումներ

## Փուլերի և վիճակահանության ամսաթվեր
Բոլոր վիճակահանությունները կայանում են ՈՒԵՖԱ-ի գլխամաս Նիոնում, Շվեյցարիա, եթե ուրիշ տեղ չի որոշվում։

Որակավորման փուլի և փլեյ օֆֆի խաղերը կարող են անցկացվել երեքշաբթի և չորեքշաբթի օրերին՝ հինգշաբթի օրվա փոխարեն։

## Որակավորման փուլ
Որակավորման և փլեյ-օֆֆի ռաունդներում թիմերը բաժանվում են 2 մասի ըստ գործակիցների։ Նույն ասոցիացիայից թիմերը չեն կարող խաղալ իրար դեմ։

### Առաջին փուլ
Որակավորման առաջին ռաունդի վիճակահանությունը տեղի ունեցավ 2017 թվականի հունիսի 19-ին Նիոնում, Շվեյցարիա։

Այս ռաունդի առաջին խաղերն անցկացվեցին հունիսի 29-ին, իսկ երկրորդ խաղերը՝ հուլիսի 4-ին և 6-ին։

### Երկրորդ փուլ
Որակավորման երկրորդ ռաունդի վիճակահանությունը տեղի ունեցավ 2017 թվականի հունիսի 19-ին Նիոնում, Շվեյցարիա։

Այս ռաունդի առաջին խաղերն անցկացվեցին հուլիսի 12-ին և 13-ին, իսկ երկրորդ խաղերը՝ հուլիսի 20-ին։

### Երրորդ փուլ
Որակավորման երրորդ ռաունդի վիճակահանությունը տեղի ունեցավ 2017 թվականի հուլիսի 14-ին Նիոնում, Շվեյցարիա։

Այս ռաունդի առաջին խաղերն անցկացվեցին հուլիսի 27-ին, իսկ երկրորդ խաղերը՝ օգոստոսի 2-ին և 3-ին։

### Փլեյ-օֆֆ ռաունդ
Որակավորման փլեյ-օֆֆ ռաունդի վիճակահանությունը տեղի ունեցավ 2017 թվականի օգոստոսի 4-ին Նիոնում, Շվեյցարիա։

Այս ռաունդի առաջին խաղերն անցկացվեցին օգոստոսի 16-ին և 17-ին, իսկ երկրորդ խաղերը՝ օգոստոսի 24-ին։

## Խմբային փուլ

Խմբային փուլի վիճակահանությունը կայացավ Մոնակոյում 2017 թվականի օգոստոսի 25-ին։ 48 ակումբ բաժանվեցին 12 խմբի չորսական անդամով, նույն երկրի ակումբները չէին կարող ընդգրկվել միևնույն խմբում։ Վիճակահանության ժամանակ ակումբները բաժանվեցին չորս զամբյուղի ըստ ՈՒԵՖԱ-ի վարկանիշային աղյուսակի։

Ամեն խմբում թիմերը խաղում են շրջանաձև համակարգով։ Խմբում առաջին և երկրորդ տեղ գրաված թիմերը անցնում են 1/32 եզրափակիչ, որտեղ նրանց միանում են 2017-2018 մրցաշրջանի Չեմպիոնների Լիգայի խմբային փուլում 3-րդ տեղը զբաղեցրած թիմերը։ Խաղերը կանցկացվեն 2017 թվականի սեպտեմբերի 14-ին, սեպտեմբերի 28-ին, հոկտեմբերի 19-ին, նոյեմբերի 2-ին, նոյեմբերի 23-ին և դեկտեմբերի 7-ին։

Ընդհանուր առմամբ 29 երկրի ներկայացուցիչներ հանդես կգան մրցաշարում. Արսենալը, Ատալանտան, Ֆաստավ Զլինը, Հոֆենհայմը, Իստանբուլ Բաշակշեհիրը, Քյոլնը, Լուգանոն, Միլանը, Էստերսունդը, Ռեալ Սոսիեդադը, Ցրվենա Զվեզդան, Վարդարը և Վիտեսը իրենց դեբյուտը կնշեն Եվրոպայի Լիգայի խմբային փուլում (թեև Միլանը և Ցրվենա Զվեզդան խաղացել են ՈՒԵՖԱ Գավաթի խմբային փուլում)։ Վարդարը կդառնա առաջին մակեդոնական թիմը, որը խաղացել է Չեմպիոնների Լիգայում կամ Եվրոպայի Լիգայում։

### Խումբ A

### Խումբ B

### Խումբ C

### Խումբ D

### Խումբ E

### Խումբ F

### Խումբ G

### Խումբ H

### Խումբ I

### Խումբ J

### Խումբ K

### Խումբ L

## Փլեյ-օֆֆ փուլ
Փլեյ-օֆֆ փուլում ակումբները խաղում են միմյանց դեմ երկու խաղ, տանը և դուրսը ձևաչափով, իսկ եզրափակչում հաղթողը որոշվում է միայն մեկ հանդիպման արդյունքով։ Վիճակահանությունները կատարվում են հետևյալ կերպ`
* 1/16-րդ եզրափակչում ակումբները բաժանվում են երկու զամբյուղի։ Առաջին զամբյուղում հայտնվում են Եվրոպայի Լիգայի խմբերի հաղթողները և Չեմպիոնների Լիգայի 4 լավագույն արդյունքով խմբային փուլում 3-րդ տեղ զբաղեցրած թիմերը։ Երկրորդ զամբյուղում են հայտնվում են Եվրոպայի Լիգայի խմբային փուլում երկրորդ տեղը զբաղեցրած թիմերը և Չեմպիոնների Լիգայի 4 վատագույն արդյունքով խմբային փուլում 3-րդ տեղ զբաղեցրած թիմերը։ Առաջին զամբյուղի թիմերը խաղում են երկրորդ զամբյուղի թիմերի դեմ։ Նույն երկրի կամ նույն խմբի ակումբները չեն կարող ընկնել միմյանց դեմ։
* 1/8 եզրափակչից այսպիսի սահմանափակումներ չկան և յուրաքանչյուր ակումբ կարող է հանդիպել ցանկացած այլ ակումբի հետ, որը դուրս է եկել 1/8 եզրափակիչ։

### 1/16 եզրափակիչներ
1/16 եզրափակիչների վիճակահանությունը տեղի ունեցավ 2017 թվականի դեկտեմբերի 11-ին Նիոնում, Շվեյցարիա։ Առաջին խաղերը անցկացվեցին 2018 թվականի փետրվարի 13-ին և 15-ին, իսկ երկրորդ խաղերը՝ 2018 թվականի փետրվարի 21-ին և 22-ին։

### 1/8 եզրափակիչներ
1/8 եզրափակիչների վիճակահանությունը անցկացվեց 2018 թվականի փետրվարի 23-ին Նիոնում, Շվեյցարիա։ Առաջին հանդիպումները տեղի ունեցան փետրվարի 23-ին, և երկրորդ հանդիպումները՝ մարտի 15-ին։

### Քառորդ եզրափակիչներ
Քառորդ եզրափակիչների վիճակահանությունը անցկացվեց 2018 թվականի մարտի 16-ին Նիոնում, Շվեյցարիա։ Առաջին հանդիպումները տեղի ունեցան մարտի 16-ին, երկրորդ հանդիպումները՝ ապրիլի 12-ին։

### Կիսաեզրափակիչներ
Կիսաեզրափակիչների վիճակահանությունը անցկացվեց 2018 թվականի ապրիլի 13-ին Նիոնում, Շվեյցարիա։ Առաջին հանդիպումները տեղի ունեցան ապրիլի 26-ին, երկրորդ հանդիպումները՝ մայիսի 3-ին։

### Եզրափակիչ
2017-2018 մրցաշրջանի Եվրոպայի Լիգայի եզրափակիչը կայացավ 2018 թվականի մայիսի 16-ին Դեսին Շարպի Պարկ Օլիմպիկ Լիոն մարզադաշտում։ Եզրափակչի «տնային» թիմը վարչական նպատակներով որոշվեց լրացուցիչ վիճակահանությամբ կիսաեզրափակչի վիճակահանությունից հետո։

## Ծանոթագրություններ

## Արտաքին հղումներ
* Եվրոպայի Լիգայի պաշտոնական կայքը

Կատեգորիա:2017-18 ՈՒԵՖԱ ֆուտբոլում
Կատեգորիա:ՈՒԵՖԱ Եվրոպայի Լիգայի մրցաշրջաններ